1. RAZRED – NASTAVA NA DALJINU

UTORAK ,21.4.2020. – Zadatke pošalji u Yammer grupu 1. razred. Vrijeme za izvršenje zadataka je do UTORAK, 21.4.2020. do 20:00 h. Sve uslikaj i pošalji u privatnu poštu (PRIVATE MESSAGE) Yammer grupe ili učiteljici na wiber osobno (ne u grupu).

1. **HRVATSKI JEZIK**

Udžbenik: Čitam i pišem 1, Hrvatska čitančica, 49. stranica

Dragi učenici, danas je pred vama pjesma o čuvanju okoliša.

Želim vam puno sreće u čitanju i rješavanju zadataka.

**PJESMA:** Veliki svijete, ekoporuke šalje ti dijete!

**Zadatci:**

1. Pokušaj odgonetnuti:

a) U kuću uđe, a vrata i prozor ne otvori.

b) Kroz gomilu ide, a ne šušti.

c) Sivilo, bijelilo po nebu se vije, iza njega sunce ponekad se krije.

d) U proljeće – odmaram te. U ljeto – hladim te. U jesen – hranim te. U zimi – grijem te.

e) Oblak je moja majka, a vjetar je moj otac. Moj sin je potok, a kćer plod zemlje. Što sam ja?

2. Razmisli i razgovaraj s roditeljima! Zašto treba čuvati prirodu? Što to znači za nas? Na koji način možeš čuvati prirodu?

3. Poslušaj zvučni zapis pjesme Veliki svijete, ekoporuke šalje ti dijete na 49. stranici u svojoj čitančici. Poslije slušanja pročitaj pjesmu sam. Prouči nepoznate riječi.

4. U pisanku napiši zapis. Kada si zapis prepisao pročitaj pjesmu još jednom na glas. Nastoj čitati lijepo i izražajno. Trudi se. Sjeti se kako vas je učila učiteljica dok smo bili u razredu.

**Zapis u pisanku:**

DOMAĆI RAD - NASTAVA NA DALJINU

21.4.2020

VELIKI SVIJETE, EKOPORUKE ŠALJE TI DIJETE!

SAŠA VERONEK-GERMADNIK

PJESMA GOVORI O OČUVANJU OKOLIŠA.

**NEPOZNATE RIJEČI:**

**EKOPORUKA** – PORUKA ZA OČUVANJE OKOLIŠA

**PLAH** - BOJAŽLJIV

**ŽAL**  –MORSKA OBALA

TOČNI ODGOVORI NA ZAGONETKE:

a)\_\_\_\_\_\_\_\_\_\_\_\_\_ b)\_\_\_\_\_\_\_\_\_\_\_\_\_ c)\_\_\_\_\_\_\_\_\_\_\_\_\_ d)\_\_\_\_\_\_\_\_\_\_\_\_\_\_\_\_\_

**Zapis u pisanki uslikaj i pošalji .**

**2. MATEMATIKA**

**ZBRAJANJE I ODUZIMANJE BROJEVA (12 +3; 15 – 3 )**

**Zadatak: 1.** Otvori udžbenik matematike str.69. Riješi zadatke na toj stranici.

Zapis u bilježnici:

DOMAĆI RAD- NASTAVA NA DALJINU

21.4.2020.

ZBRAJANJE I ODUZIMANJE BROJEVA (12 +3; 15 – 3 )

PONAVLJANJE I VJEŽBANJE

Kad si napisao zapis u bilježnicu i riješio udžbenik matematike na str. 69. **Uslikaj i pošalji.**

1. **PONOVI! -** Pisanje brojeva do 20- znamenkama i brojevnom riječi; Jedinice i desetice ; Redne brojeve do 20- pisanje riječju i znamenkama**- SUTRA PIŠEŠ PROVJERU!**

U ponavljanju gradiva pomoći će ti udžbenik i igrice iz matematike koje su objavljene prošli tjedan u 1. razredu.

**Uputa roditeljima:** Poštovani roditelji, molim vas, provjerite jesu li djeca uspješno riješila sve zadatke na str. 69. u udžbeniku , pomozite im pri ponavljanju gradiva.

**3.TJELESNO ZDRAVSTVENA KULTURA**

**BRZO TRČANJE DO 20 M IZ VISOKOGA STARTA**

**BACANJE LOPTICE UDALJ S MJESTA LIJEVOM I DESNOM RUKOM**

Ponavljanje i vježbanje

1. TJELOVJEŽBA – VJEŽBE BEZ POMAGALA ( vježbaj prema priloženoj slici)



1. **BRZO TRČANJE DO 20 M IZ VISOKOGA STARTA**

Učenik stoji iza crte na jednoj strani svoga dvorišta. Na znak odrasle osobe nastoj što brže prijeći na drugu stranu udaljenu 10 m, a zatim 20 m udaljenosti od starta. Ponovi vježbu nekoliko puta. Ako imaš nekoga da ti štopa vrijeme …..odlično. Provjeri brzinu radi sebe!

1. **BACANJE LOPTICE UDALJ S MJESTA LIJEVOM I DESNOM RUKOM**

Na udaljenosti od 3 m postavi čunj, loptu , komad drveta ili nešto slično…... Na znak nekoga od odraslih ili samovoljno odredi početak gađanja, gađaj loptom u čunj kotrljajući loptu rukom po tlu. Svaki uspješan pogodak u čunj ili predmet donosi ti bod. Usporedi broj pokušaja sa brojem pogodaka. Ako si svaki puta pogodio predmet, vrlo si uspješan…!!!

**AKO ŽELIŠ USLIKAJ – JOŠ BOLJE, AKO SI U MOGUĆNOSTI, SNIMI I POŠALJI.**